**Anton Wedin** (s. 1. maaliskuuta 1993 Sundsvall, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa. Hän on pelipaikaltaan vasen laitayökkääjä.

Ura
---

### Seuraura

Wedin on IF Sundsvall Hockeyn kasvatti. Hän siirtyi juniorina sittemmin Timrå IK:hon. Wedin oli kaudella 2009–2010 J18 Allsvenskanissa kuudella osumallaan joukkueensa paras maalintekijä kolmen muun pelaajan kanssa. Pudotuspeleissä hän oli tehoilla 3+2=5 Timrån paras pistemies Jeremy Boycen ja Simon Olssonin kanssa sekä paras maalintekijä Linus Wernemanin kanssa. Kaudella 2011–2012 Wedin debytoi seuran miesten Elitserien-joukkueessa, jossa hän pelasi kymmenen runkosarja- ja yhden Kvalserien-ottelun ilman tehopisteitä. Wedin sai tililleen ensimmäisen Elitserien-ottelunsa Tapaninpäivänä 26. joulukuuta 2011 vieraissa Frölunda HC:tä vastaan. Hän jäi ottelussa kuitenkin ilman peliaikaa. Ensimmäiset jääaikansa Elitserienissä Wedin sai kolmannessa ottelussaan 30. joulukuuta 2011 Färjestad BK:ta vastaan. Hän sai ottelussa jääaikaa 6.37 minuuttia. Wedin pelasi kauden aikana miesten pelejä myös kahden ottelun verran lainalla kasvattajaseurassaan IF Sundsvallissa sarjatasoa alempana HockeyAllsvenskanissa.

Heinäkuussa 2012 Wedin teki Timrån kanssa vuoden mittaisen Elitserien-sopimuksen. Hänen varsinainen tulokaskautensa toi 2012–2013 41 runkosarjaottelussa tehot 4+1=5 ja seitsemässä Kvalserien-ottelussa yhden syöttöpisteen. Wedin avasi maalitilinsä Elitserienissä heti kahdella osumalla debyyttinsä tavoin Tapaninpäivänä 26. joulukuuta 2012 Skellefteå AIK:ta vastaan. Timrån kausi päättyi kuitenkin putoamiseen Allsvenskaniin. Toukokuussa 2013 Wedin teki joukkueen kanssa vuoden mittaisen jatkosopimuksen.

Wedinin sopimusta Timrån kanssa jatkettiin vuosittain joukkueen jatkettua Allsvenskanissa. Kaudella 2015–2016 hän oli tehoilla 7+18=25 Timrån paras syöttäjä ja toiseksi paras pistemies Jonathan Dahlénin jälkeen. Kaudella 2017–2018 Wedin jakoi Vilmos Gallón kanssa tehoilla 2+7=9 SHL:n (ent. Elitserien) nousukarsintasarjan syöttöpörssin voiton ja pistepörssin toisen sijan edellään vain joukkuetoveri Jonathan Dahlén. Timrån kausi päättyi sarjanousuun SHL:ään. Huhtikuussa 2018 hän teki joukkueen kanssa vuoden mittaisen jatkosopimuksen. Kaudella 2018–2019 Wedin johti tehoilla 13+11=24 koko SHL:n maalipörssiä ja oli pistepörssissä kolmantena, kunnes hän joutui joulukuun lopulla yli kahdeksi kuukaudeksi sivuun jalkavamman vuoksi. Wedin palasi kaukaloihin maaliskuussa 2020. Hänen runkosarjansa jäi vain 32 ottelun mittaiseksi, mutta Wedin oli tehoilla 14+13=27 Timrån paras maalintekijä ja kolmanneksi paras pistemies. SHL:n karsintasarjassa hän oli joukkueen paras pistemies ja syöttäjä tehoilla 2+7=9. Timrån kausi päättyi putoamiseen Allsvenskaniin.

Toukokuussa 2019 NHL-varaamaton Wedin teki vuoden mittaisen ja 925 000 dollarin arvoisen tulokassopimuksen Chicago Blackhawksin kanssa. Hän pelasi kauden 2019–2020 suurimmaksi osaksi AHL-joukkue Rockford IceHogsissa, jossa Wedin teki 31 runkosarjaottelussa tehot 7+10=17, kunnes koronaviruspandemia päätti AHL-kauden maaliskuussa 2020. Wedin pelasi kauden aikana myös neljä NHL-ottelua ilman tehopisteitä. Hän teki NHL-debyyttinsä 30. marraskuuta 2019 vieraissa Colorado Avalanchea vastaan. Wedin sai ottelussa jääaikaa 10.52 minuuttia. Hän keräsi myös teholukeman +1 ja sai yhden kahden minuutin jäähyn kiinnipitämisestä.

Kaudeksi 2020–2021 Wedin palasi kotimaahansa ja siirtyi kolmivuotisella sopimuksella HV71:n riveihin.

### Maajoukkueura

Wedin pelasi alle 18-vuotiaiden MM-kilpailuissa vuonna 2011, jolloin hän voitti hopeaa. Yhteensä Wedin on pelannut kolme nuorten ja kymmenen poikien maaottelua.

Ruotsin A-maajoukkueessa Wedin on pelannut 15 ottelua tehopistein 2+5=7. Hän teki A-maajoukkuedebyyttinsä Karjala-turnauksen 8. marraskuuta 2018 Pardubicessä pelatussa avausottelussa Tšekkiä vastaan. Wedin merkittiin Ruotsin kakkosketjun oikeaan laitaan Dennis Rasmussenin ja Nick Sörensenin viereen. Ensimmäisen A-maajoukkuemaalinsa hän teki Nordic Cupissa 18. huhtikuuta 2019 Rødovressa Tanskaa vastaan. Wedinin osuma jäi Ruotsin 0–2-voittoon päättyneen ottelun voittomaaliksi. Hänet nimettiin Ruotsin alustavaan MM-joukkueeseen vuoden 2019 turnaukseen, mutta Wedinin kisapassi jätettiin lopulta leimaamatta, kun Alexander Wennberg liittyi joukkueeseen kesken turnauksen.

Muuta
-----

Wedinin isoveljet Jonas ja Niclas ovat pelanneet myös jääkiekkoa. Heistä Niclas pelaa nykyään puolustajana Ruotsin neljänneksi korkeimmalla sarjatasolla HockeyTvåan-joukkue Kovlands IF:ssä ja hän on aiemmin esiintynyt myös Norjan pääsarjatasolla.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Timrå IK | SuperElit | 41 | 3 | 16 | 19 | 32 | 3 | 0 | 2 | 2 | 0 | U18 | 6 | 0 | 0 | 0 | 0 |
| 2011–2012 | IF Sundsvall Hockey | Allsvenskan | 2 | 0 | 0 | 0 | 0 | – | – | – | – | – |
|  | Timrå IK | SuperElit | 33 | 12 | 15 | 27 | 34 | 3 | 1 | 0 | 1 | 2 |
|  | Timrå IK | Elitserien | 10 | 0 | 0 | 0 | 0 | – | – | – | – | – |
| 2012–2013 | Timrå IK | SuperElit | 17 | 8 | 14 | 22 | 6 | – | – | – | – | – |
|  | Timrå IK | Elitserien | 41 | 4 | 1 | 5 | 2 | – | – | – | – | – |
| 2013–2014 | Timrå IK | Allsvenskan | 46 | 4 | 11 | 15 | 20 | – | – | – | – | – |
| 2014–2015 | Timrå IK | Allsvenskan | 50 | 9 | 10 | 19 | 18 | – | – | – | – | – |
| 2015–2016 | Timrå IK | Allsvenskan | 47 | 7 | 18 | 25 | 26 | – | – | – | – | – |
| 2016–2017 | Timrå IK | Allsvenskan | 29 | 2 | 3 | 5 | 8 | – | – | – | – | – |
| 2017–2018 | Timrå IK | Allsvenskan | 30 | 6 | 8 | 14 | 6 | – | – | – | – | – |
| 2018–2019 | Timrå IK | SHL | 32 | 14 | 13 | 27 | 8 | – | – | – | – | – |
| 2019–2020 | Chicago Blackhawks | NHL | 4 | 0 | 0 | 0 | 4 | – | – | – | – | – |
|  | Rockford IceHogs | AHL | 31 | 7 | 10 | 17 | 8 | – | – | – | – | – |
| 2020–2021 | HV71 | SHL | 39 | 16 | 14 | 30 | 8 | – | – | – | – | – |
| 2021–2022 | HK Sibir Novosibirsk | KHL | 14 | 1 | 1 | 2 | 2 | – | – | – | – | – |
|  | Dinamo Moskova | KHL | 26 | 7 | 7 | 14 | 8 | 6 | 2 | 0 | 2 | 2 |
| 6 kautta | yhteensä | Allsvenskan | 204 | 28 | 50 | 78 | 78 | – | – | – | – | – |
| 3 kautta | yhteensä | Elitserien/SHL | 83 | 18 | 14 | 32 | 10 | – | – | – | – | – |
| 1 kausi | yhteensä | AHL | 31 | 7 | 10 | 17 | 8 | – | – | – | – | – |

Lähteet
-------

* Anton Wedin The Internet Hockey Databasessa (englanniksi)
* Anton Wedin Eurohockey-sivustolla (englanniksi)
* Anton Wedin *Elite Prospects*. Everysport Media Group AB.  (englanniksi)

### Viitteet

1. ↑  Anton Wedin The Internet Hockey Databasessa (englanniksi)
2. 1 2 3 4 5 6 7  Anton Wedin *Elite Prospects*. Everysport Media Group AB.  (englanniksi)
3. ↑  Elite Prospects - Timrå IK J18 *eliteprospects.com*. Everysport Media Group. Viitattu 7.9.2020. (englanniksi)
4. ↑  Game detail: 26 Dec 2011, Frölunda HC - Timrå IK *Eurohockey.com*.  26.12.2011. European Ice Hockey Online AB & eSports.cz s.r.o. Viitattu 4.12.2018. (englanniksi)
5. ↑  Anton Wedin *SHL.se*. SHL AB. Viitattu 7.9.2020. (ruotsiksi)
6. ↑  Anton Wedin *SHL.se*. SHL AB. Viitattu 7.9.2020. (ruotsiksi)
7. ↑  Game detail: 26 Dec 2012, Timrå IK - Skellefteå AIK *Eurohockey.com*.  26.12.2012. European Ice Hockey Online AB & eSports.cz s.r.o. Viitattu 4.12.2018. (englanniksi)
8. ↑  Nubbens nio nya *timraik.se*.  13.5.2013. Timrå IK Ishockey AB. Viitattu 4.12.2018. (ruotsiksi)
9. ↑  Elite Prospects - Timrå IK *eliteprospects.com*. Everysport Media Group. Viitattu 7.9.2020. (englanniksi)
10. ↑  Elite Prospects - HockeyAllsvenskan Stats 2017-2018 *eliteprospects.com*. Everysport Media Group. Viitattu 7.9.2020. (englanniksi)
11. ↑  Åberg, David: Anton Wedin förlänger med Timrå IK *timraik.se*.  23.4.2013. Timrå IK Ishockey AB. Viitattu 4.12.2018. (ruotsiksi)
12. ↑  Larsson, Jacob: Bakslag för SHL-jumbon – landslagsmannen skadad *aftonbladet.se*.  2.1.2019. Aftonbladet Hierta AB. Viitattu 7.9.2020. (ruotsiksi)
13. ↑  Elite Prospects - Timrå IK *eliteprospects.com*. Everysport Media Group. Viitattu 7.9.2020. (englanniksi)
14. ↑  RELEASE: Blackhawks agree to terms with Wedin *nhl.com/blackhawks*.  23.5.2019. Everysport Media Group. Viitattu 7.9.2020. (englanniksi)
15. ↑  Nuutinen, Markus: Ruotsin liigan tähtihyökkääjä solmi NHL-sopimuksen – siirtyy Chicago Blackhawksiin! *nhlsuomi.com*.  23.5.2019. Nordic Sport Media. Viitattu 7.9.2020.
16. ↑  Chicago Blackhawks - Colorado Avalanche - November 30th, 2019 *NHL.com*.  30.11.2019. National Hockey League. Viitattu 7.9.2020. (englanniksi)
17. ↑  Hyökkääjä palaa NHL-seurasta Eurooppaan *Sportti.com*.  9.5.2020. Sport Content Oy. Viitattu 7.9.2020.
18. ↑  CZE - SWE (Line Up) *stats.swehockey.se*.  8.11.2018. Svenska Ishockeyförbundet. Viitattu 7.9.2020. (englanniksi)
19. ↑  DEN - SWE (0-2) *stats.swehockey.se*.  18.4.2019. Svenska Ishockeyförbundet. Viitattu 7.9.2020. (englanniksi)
20. ↑  Saastamoinen, Lauri: Mitä NHL-tähtiloistoa! Ruotsi julkaisi häikäisevän MM-joukkueen *nhlsuomi.com*.  6.5.2020. Nordic Sport Media. Viitattu 31.8.2020.
21. ↑  Lahtinen, Miikka: Ruotsin MM-ryhmään muutoksia: NHL-maalivahti ilman kisaleimaa – yksi hyökkääjä joutuu kotiin *Leijonat.com*.  9.5.2019. Nordic Sport Media. Viitattu 7.9.2020.
22. ↑  Jonas Wedin *Elite Prospects*. Everysport Media Group AB.  (englanniksi)
23. ↑  Niclas Wedin *Elite Prospects*. Everysport Media Group AB.  (englanniksi)